6. โครงการในอนาคต

ด้วยเป้าหมายของบริษัทฯ ในการขยายการเติบโตอย่างต่อเนื่อง ปี 2546 ที่ผ่านมา บริษัทฯ
ได้ลงทุนซื้อทรัพย์สินโดยเลือกสรรที่ดินที่มีศักยภาพเพื่อพัฒนาโครงการเพิ่มเติม โดยในปี 2547
นี้บริษัทฯวางแผนที่จะเปิดตัวโครงการใหม่อย่างน้อย 7 โครงการ มูลค่าโครงการรวมกว่า 7,750
ล้านบาท ทั้งนี้บริษัทฯ ต้องการขยายฐานการตลาดไปสู่กลุ่มลูกค้าทุกระดับ ทั้งบ้านเดี่ยว
และคอนโดมีเนียม นอกจากนี้บริษัทฯยังมีแผนขยายสู่ธุรกิจช้อปปิ้งเซ็นเตอร์อีกด้วย

รายละเอียดของทั้ง 7 โครงการที่บริษัทฯ จะทำการเปิดตัวภายในปี 2547 มีดังต่อไปนี้

คอนโดมิเนียมใจกลางเมือง 3 แนวคิด สำหรับชีวิต 3 สไตล์

1.  โนเบิล 09 คอนโดมิเนียม (Noble Zero Nine Condominium)
    คอนโดมิเนียมหรูในซอยร่วมฤดี ย่านที่อยู่อาศัยระดับสูงในทำเลกลางเมืองที่ดีที่สุดของกรุงเทพฯ
    โครงการประกอบด้วยคอนโดมิเนียมสูง 8 ชั้น 2 อาคาร รวม 39 ยูนิต ขนาด 1-3 ห้องนอน
    ตัวอาคารเน้นความอบอุ่นในสไตล์โมเดิร์นเรียบหรูด้วยอาคารสีเบจผสมกับหินธรรมชาติ
    แต่ละยูนิตโปร่งโล่งด้วยการออกแบบหน้าต่างบานกว้างยาวจากพื้นจรดเพดาน
    สำหรับลูกค้าระดับสูงผู้ชอบชีวิตที่มีสีสรรและความสะดวกในการเดินทาง
    จากโครงการสามารถเข้าออกได้ทั้งด้านถนนเพลินจิตและถนนวิทยุ
    นอกจากนี้โครงการตั้งอยู่ห่างจากสถานีรถไฟฟ้าเพลินจิตเพียง 100 เมตรเท่านั้น
    โดยบริษัทฯคาดว่าจะเปิดขายในไตรมาสที่สองของปี 2547

2.  โนเบิล ไลท์ คอนโดมิเนียม (Noble Lite Condominium)
    โครงการคอนโดมิเนียมย่านราชครู ศูนย์กลางธุรกิจถนนพหลโยธิน ในราคาเบาๆ
    โครงการเป็นอาคารสูง 24 ชั้น จำนวน 207 ยูนิต ขนาด 1-3 ห้องนอน พื้นที่ใช้สอยเฉลี่ย
    60 ตารางเมตร โครงการถูกออกแบบด้วยแนวคิดโปร่งเบาด้วยผนังสีขาว
    กระจกบานกว้างและระแนงเหล็กสีขาว
    เน้นพื้นที่ห้องขนาดกะทัดรัดที่สามารถปรับเปลี่ยนกิจกรรมและการใช้งานได้อย่างหลากหลาย
    พร้อมด้วยพื้นที่ออกกำลังกาย ฟิตเนส และสระว่ายน้ำ
    สำหรับลูกค้าวัยทำงานที่ต้องการความเป็นส่วนตัว
    รักชีวิตอิสระในสังคมกลางเมืองที่แวดล้อมด้วยความสะดวกสบายครบครัน
    และบริษัทฯคาดว่าจะเปิดขายในไตรมาสสองของปี 2547 ช่วงเวลาเดียวกับ โนเบิล 09
    คอนโดมิเนียม

3.  โนเบิล สุขุมวิท 36 คอนโดมิเนียม (Noble Sukhumvit 36 Condominium)
    คอนโดมิเนียมทำเลดีที่สุดบนสุขุมวิท ติดทางขึ้นสถานีรถไฟ
    และอยู่ย่านกลางเมืองทันสมัยแวดล้อมไปด้วยร้านอาหารหลากสไตล์ แหล่งช้อปปิ้งอินเทรนด์
    สิ่งอำนวยความสะดอก และบริษัทชั้นนำมากมาย ในรูปแบบคอนโดมิเนียมสูง 30 ชั้น ขนาด
    1-3 ห้องนอน พื้นที่ใช้สอยเฉลี่ย 77 ตารางเมตร ในรูปแบบ Modern เรียบหรูมีดีไซน์
    คาดว่าจะเปิดขายในไตรมาสสามปี 2547

บ้านเดี่ยว 2 รูปแบบ บน 3 ทำเล ในสังคมมีคุณภาพเพื่อความลงตัวของชีวิตมีดีไซน์

ปี 2547 บริษัทฯจะนำเสนอแบบบ้าน “ทารา” ภายใต้แนวคิดการออกแบบบ้านที่โล่ง โปร่ง สบาย
เป็นธรรมชาติด้วยรั้วสูงคลุมด้วยพันธุ์ไม้รอบโครงการ พร้อมด้วยการออกแบบบ้านรูปตัว C
ทำให้ผู้อยู่อาศัยใกล้ชิดกับธรรมชาติอย่างเต็มที่
เป็นอาณาเขตส่วนตัวของการพักผ่อนในเมืองที่สมบูรณ์แบบที่สุดอย่างแท้จริง ตามแนวคิด
“ธรรมชาติกลางบ้าน ณ บ้านกลางเมือง” โดยจะเปิดโครงการ โนเบิล ทารา บน 2 ทำเลคือ
พัฒนาการ และ งามวงศ์วาน

4.  โนเบิล ทารา พัฒนาการ (Noble Tara Pattanakarn) บนสี่แยกพัฒนาการ
    แวดล้อมด้วยสิ่งอำนวยความสะดวกและการเดินทางที่สะดวกสบาย
    และเพื่อความเป็นส่วนตัวโครงการประกอบด้วยบ้านเดี่ยวเพียง 60 ยูนิตเท่านั้น

5.  โนเบิล ทารา งามวงศ์วาน โครงการ 2 (Noble Tara Ngamwongwan Phase 2)
    ด้วยผลของการต้อนรับจากลูกค้าอย่างดีเยี่ยมในโครงการโนเบิล ทารา งามวงศ์วาน บริษัทฯ
    จึงขยายความสุขของบ้านอารมณ์ธรรมชาติเพื่อให้ลูกค้าบนถนนงามวงศ์วานได้สัมผัสกับอารมณ์ของบ้านมีดีไซน์เพื่อชีวิตที่ได้ใกล้ชิดกับธรรมชาติมากยิ่งขึ้น
    โดยเพิ่มจำนวนบ้านขึ้น 84 ยูนิต พร้อมกับขยายคลับเฮ้าส์เพิ่มอีก 1 แห่ง

6.  โนเบิล จีโอ พระราม 5 (Noble Geo Rama 5) บ้านจีโอในรูปแบบ Modern-retro
    บนถนนนครอินทร์-กาญจนาภิเษก
    สะดวกและคล่องตัวในการเดินทางสู่ใจกลางเมืองด้วยถนนสาทรตัดใหม่ ตัวบ้านถูกออกแบบ
    บนแนวคิด Planning & Function อิสระกับการจัดวางเฟอร์นิเจอร์
    โดยขยายความสุขภายในด้วยการออกแบบบ้านแบบ Box Shape
    โดยลดทอนสิ่งที่ไม่จำเป็นเพื่อเพิ่มเนื้อที่ใช้สอย
    พร้อมทั้งขยายความสุขภายนอกด้วยแปลนบ้านที่ถูกออกแบบล้อมรอบด้วยธรรมชาติ
    ให้ทุกทิศทางมีมุมเปิดเพื่อให้ผู้อยู่อาศัยได้ชื่นชมกับบรรยากาศของสวนสวยภายนอกบ้าน
    ไม่ว่าจะอยู่มุมไหนแม้ยามนั่งทำงานหรือพักผ่อนภายในบ้าน โนเบิล จีโอ พระราม 5
    เสนอแบบบ้านให้เลือก 5 แบบ บนเนื้อที่ 60 ตารางวาขึ้นไป ในราคาเริ่มต้นเพียง 5
    ล้านบาท โดยบริษัทฯคาดว่าจะเปิดขายในเดือนพฤษภาคม 2547

ช้อปปิ้งเซ็นเตอร์

7.  เพลย์กราวนด์ (Playground) ช้อปปิ้งเซ็นเตอร์แนวคิดใหม่ของเมืองไทย
    แหล่งพบปะสังสรรค์ใจกลางซอยทองหล่อ บนพื้นที่กว่า 3,000 ตารางเมตร
    ที่นำเสนอสินค้าและบริการหลากหลายรูปแบบที่แปลกใหม่ ไม่ว่าจะเป็นร้านอาหารเก๋ๆ
    ร้านดอกไม้แนวใหม่ เสื้อผ้า และ Fashion Accessories เพลงและดีวีดีหายาก
    ร้านหนังสือขนาดใหญ่ที่เน้นหนังสือดีไซน์และศิลปะ
    พร้อมทั้งพื้นที่สำหรับจัดงานที่เพียบพร้อมด้วยอุปกรณ์ครบครัน Playground
    จึงเป็นเหมือนห้องนั่งเล่นขนาดใหญ่ที่ให้ลูกค้าได้เติมเต็มชีวิต
    ด้วยประสบการณ์แบบใหม่ให้เกิดแรงบันดาลใจและความคิดสร้างสรรค์
    เพื่อความสุขไม่มีขีดจำกัดของชีวิตมีดีไซน์ โดยจะเปิดตัวอย่างเป็นทางการปลายปี 2547 นี้